Windows 10
Suurendi suurendab osa või kogu kuva, et sõnad ja pildid oleksid paremini nähtavad.
Suurendi sisse- ja väljalülitamine
Suurendi sisselülitamiseks vajutage klaviatuuril Windowsi logoga klahvi + pluss (+). Suurendi väljalülitamiseks vajutage Windowsi logoga klahvi + Esc.
Suurendi sisse- ja väljalülitamiseks puutefunktsiooni või hiire abil valige Start > Sätted > Hõlbustus > Suurendi ja kasutage lülitit jaotises Suurendi.
Suurendi saate välja lülitada ka suurendi tööriistaribal oleva nupuga Sule .
Sisse- ja väljasuumimine ning suurendi vaadete kasutamine
Kui suurendi on sisse lülitatud, vajutage sisse- ja väljasuumimiseks Windowsi logoga klahvi + pluss (+) või Windowsi logoga klahvi + miinus (–). Samuti saate sisse ja välja suumida hiirega, vajutades klahve Ctrl + Alt ja kerides hiireratast.
Suurendit saate kasutada kolmes vaates: täisekraan, läätserežiim ja dokitud. Vaate vahetamiseks kasutage suurendi tööriistariba menüüd Vaated.
Täisekraanvaade suurendab kogu ekraani. Te ei näe korraga kogu kuva, kui see on suurendatud, ent ekraanil liikudes näete siiski kõike.
Läätsevaates meenutab ekraanil liikumine suurendusklaasi liigutamist. Läätse suurust saate muuta suurendi sätetes.
Dokitud vaade töötab töölaual. Selles vaates on suurendi ekraanile kinnitatud. Ekraanil liikudes suurendatakse osa ekraanist dokkimisalal, samal ajal kui põhiosa ekraanist ei muutu.
Suurendi sätete muutmine
Saate suurendi enda jaoks käepäraseks kohandada. Nende avamiseks valige Start > Sätted > Hõlbustus > Suurendi . Võite ka vajutada Windowsi logoga klahvi + Ctrl + M või valida suurendi tööriistaribal nupu Sätted
Saate muuta järgmist.
- Suumi tase. Saate muuta vaikesuurendust suurendi sisselülitamisel.
- Suumisamm. saate muuta suurendi sisse- ja väljasuumimise hulka.
- Käivita suurendi pärast sisselogimist. Saate lülitada suurendi automaatselt sisse, kui oma arvutisse sisse logite.
- Käivita kõikide kasutajate jaoks suurendi automaatselt enne sisselogimist. Saate lülitada suurendi kõigi jaoks sisse, enne kui nad teie arvutisse sisse logivad.
- Värvide pööramine. Saate ekraanil värve pöörata. Mõnikord võivad pööratud värvid muuta teksti lugemise hõlpsamaks.
- Rasterpildi silumine. Saate muuta suurendatud teksti servad sissesuumimisel sujuvamaks.
- Ahenda luubiikooniks. Saate ahendada suurendi tööriistariba luubiikooniks. Suurendi tööriistariba kuvamiseks valige luubiikoon.
- Suurendi vaate valimine. Saate valida vaikevaate, mida suurendi sisselülitamisel kasutatakse. Läätsevaate valimisel saate muuta ka läätse suurust.
- Jälgimissuvandite muutmine. Saate valida, kas suurendi fookus jälgib hiirekursorit, klaviatuurikursorit, teksti sisestuspunkti või jutustaja kursorit.
Suurendi kasutamine puuteekraaniga
Siit leiate mõned näpunäited, kuidas kasutada suurendit puuteekraaniga.
- Sisse- ja väljasuumimiseks puudutage ekraani nurkades asuvaid sümboleid pluss (+) ja miinus (–).
- Ekraanil liikumiseks lohistage ekraani täisekraanvaates mööda selle piire.
- Kiiresti väljasuumimiseks ja oma asukoha nägemiseks ekraanil puudutage ühe sõrmega korraga ekraani vastaspiire.
- Suurendi sulgemiseks puudutage nuppu Sule .
Suurendi kiirklahvid
Suurendi kiirklahvide täieliku loendi vaatamiseks lugege teemat Windowsi hõlbustuse kiirklahvid. Kiirklahvide täielik loend on saadaval suurendi sätetes.
Windows 8.1
Suurendi on kasulik tööriist, mis suurendab kogu ekraani või osa sellest, et näeksite sõnu ja pilte paremini. Luubi sätteid muutes saate seda kasutada enda jaoks sobivaimal viisil.
Luubi kasutamine
Luubi avamine ja sulgemine käib kiiresti. Sel viisil saate seda vajaduse korral alati mugavalt kasutada ja muul ajal ei jää see ette.
Luubi ehk suurendi avamine klaviatuuri abil
-
Vajutage Windowsi logoga klahvi + plussmärk (+).
-
Luup avaneb täisekraanvaates, kui te pole sätteid muutnud.
Luubi ehk suurendi avamine puutefunktsiooni või hiire abil
-
Nipsake sõrmega ekraani paremast servast keskkoha suunas, seejärel puudutage valikut Sätted ja siis valikut Muuda arvuti sätteid.
(Kui kasutate hiirt, osutage kursoriga ekraani paremasse ülanurka, nihutage hiirekursorit allapoole ja klõpsake siis nuppu Sätted ning käsku Muuda arvuti sätteid.)
-
Puudutage või klõpsake nuppu Hõlbustus, puudutage või klõpsake nuppu Luup ja lükake jaotises Luup olevat liugurit, et see sisse lülitada.
-
Luup avaneb täisekraanvaates, kui te pole sätteid muutnud.
Luubi ehk suurendi sulgemine
Kui soovite luubi kiiresti sulgeda, vajutage Windowsi logoga klahvi ja paoklahvi (Esc). Teine võimalus on puudutada või klõpsata suurendusklaasiikooni ja seejärel puudutada või klõpsata luubi tööriistaribal nuppu Sule.
Kui soovite, et luup oleks teil alati käepärast, võite selle avakuvale või tegumiribale kinnitada.
Mõned inimesed soovivad muuta ekraanil kuvatavate sõnade või piltide selgust või suurust. Kui soovite just seda teha, siis saate selle rakenduse abil lehel sisse suumida või muuta ekraani kuvaeraldusvõimet. Kuvaeraldusvõime muutmise kohta leiate lisateavet teemast Kuvaril parima kuva saamine.
Luubivaadete muutmine
Kui kasutate hiirt, saate luupi sõltuvalt tööstiilist (täisekraan, luup või dokitud) kasutada mitmel viisil. Proovige neid kõiki, et selgitada välja oma eelistus.
- Täisekraan. Selles vaates on kogu kuva suurendatud. Arvatavasti ei näe te korraga kogu kuva, kui see on suurendatud, ent ekraanil liikudes näete siiski kõike. Puuteekraani korral kuvab luup kuva servades valget äärist. Ekraanil liikumiseks lohistage sõrme või hiirt ääriste peal.
- Lääts. Selles vaates meenutab ekraanil liikumine suurendusklaasi liigutamist.
- Dokitud. Dokitud vaade töötab Windowsi töölaual. Selles vaates on luup dokitud osale teie kuvast. Ekraanil liikudes suurendatakse osa ekraanist dokkimisalal, samal ajal kui põhiosa ekraanist ei muutu.
Luubi kohandamine
Saate muuta suurendi töötamisviisi. Näiteks saate suumimisnuppude (
-
Nipsake kuva paremast servast keskkoha poole ja koputage nuppu Otsing.
(Kui kasutate hiirt, viige kursor kuva paremasse alanurka, nihutage hiirekursorit ülespoole ja klõpsake nuppu Otsing.)
-
Sisestage otsinguväljale sõna Luup ja siis puudutage või klõpsake nuppu Luup.
-
Minge Windowsi töölauale ja klõpsake luubiikooni .
-
Klõpsake nuppu Suvandi.
-
Tehke mõnda järgmistest.
-
Kasutage suumisammu valimiseks liugurit. Siin valitud protsent on samm, mille võrra suurendi suurendab kuva suurendusnupuvajutamisel.
-
Kuva värvide pööramiseks märkige ruut Lülita värvide ümberpööramine sisse. Mõnikord on pööratud värvide korral teksti lugemine hõlpsam.
-
Valige märkeruut vastavalt sellele, millele luup peaks keskenduma. Suurendi saab järgida hiirt, sisestuspunkti või klaviatuuri.
-
Kui avate suurendi, kuvatakse korraks suurendi tööriistariba. See peidetakse kiiresti, kuid saate selle uuesti kuvada, klõpsates kuval suurendusklaasiikooni või tegumiribal luubiikooni.
Luubi kasutamine puutefunktsiooni abil
Luupi saate puutefunktsioonide abil kasutada mitmesugusteks toiminguteks.
-
Nurki koputades saate kuva suurendada ja vähendada.
-
Ääriseid lohistades saate kuval ringi liikuda.
-
Nupu "X" koputamisel saate luubi sulgeda.
-
Kahe sõrmega ekraani vastasnurki puudutades näete, kus parajasti ekraanil asute.
Windows 7
Suurendi on hõlbustuskeskuse funktsioon, mis võimaldab ekraani eri osi suurendada. Luubi kiireks avamiseks klõpsake nuppu Start ja tippige siis Luup.
Muuta saate ka kuvaeraldusvõimet, mis võimaldab reguleerida arvuti ekraanile mahtuvate üksuste hulka, selgust ja suurust. Kuvaeraldusvõime reguleerimise kohta leiate lisateavet teemast Kuvaril parima kuva saamine.
Kui soovite, et suurendi oleks käepärast, võite selle tegumiribale kinnitada.
Suurendi sulgemiseks vajutage Windowsi logoga klahvi
Suurendil on kolm režiimi.
-
Täisekraanrežiim. Täisekraanrežiimis suurendatakse kogu ekraani. Olenevalt teie ekraani suurusest ja valitud suurendustasemest ei pruugi te kogu ekraani korraga näha.
-
Luubirežiim. Luubirežiimis suurendatakse hiirekursorit vahetult ümbritsevat ala. Hiirekursori liigutamisel liigub sellega kaasa ka ekraanil kursorit ümbritsev suurendatud ala.
-
Dokitud režiim. Dokitud režiimis on suurendatud ainult osa kuvast. Ülejäänud osa teie töölauast jääb muutmata. Saate ise valida, millist osa kuvast tuleks suurendada.
Täisekraanrežiim ja luubirežiim on saadaval ainult Aero keskkonnas. Kui teie arvuti ei toeta Aerot või kui te ei kasuta mõnda Aero kujundust, töötab suurendi ainult dokitud režiimis.
Sellest videost saate teada, kuidas kuvada üksusi ekraanil suuremalt (1.56)
Ekraanil kuvatavate üksuste suurendamine
-
Avage suurendi, klõpsates nuppu Startja siis suvandeid Kõik programmid > Tarvikud > Hõlbustus > Suurendi.
-
Klõpsake menüüs Vaated režiimi, mida soovite kasutada.
-
Viige kursor ekraanil kohta, mida soovite suuremalt vaadata.